Foutiewe stelsel dalk skuldige in Sassa-bedrog | Maroela Media
Foutiewe stelsel dalk skuldige in Sassa-bedrog
Die Vereniging vir Staatsamptenare (PSA) het Woensdag gesê hy is bekommerd dat werknemers by die Suid-Afrikaanse agentskap vir maatskaplike sekerheid (Sassa) miskien verkeerdelik blameer word vir ongerymdhede by dié instelling.
Dít volg nadat 'n video waarin kriminele in die besit van talle Sassa-kaarte en kontant is, onlangs wyd op sosiale media versprei is.
Die beweerde kriminele spog in dié video met honderde Sassa-kaarte wat hulle glo bekom het met behulp van Sassa-werknemers. Volgens hulle het werknemers hulle gehelp om toegang tot toelae te kry wat eintlik bedoel is om armes in die land by te staan.
Die PSA, wat die meerderheid werknemers by Sassa verteenwoordig, het egter gesê dié misbruik van staatsdienste is die gevolg van 'n stelsel genaamd SOCPEN wat deur Sassa gebruik word om miljoene aansoeke om toelaes te verwerk.
Ivan Fredericks, hoofbestuurder van die PSA, het gesê daar is reeds bewys dat dié stelsel kwesbaar vir bedrieërs is.
"Voorvalle is aangemeld waar iemand in die vroeë oggendure en oor naweke toegang tot die stelsel verkry het wanneer Sassa se kantore toe is. Bedrieglike aansoeke word dán op die stelsel goedgekeur deur gebruik te maak van Sassa-werknemers se besonderhede," het Fredericks gesê.
Volgens Fredericks is sommige werknemers hieroor aangespreek terwyl ander afgedank is.
Die PSA het daarop aangedring dat 'n taakspan aangewys word om die oorsaak van die agterdogtige transaksies te ondersoek. Hy het gesê die taakspan moet die tekortkominge van die stelsel hanteer en aanbevelings aan Sassa doen oor hoe om die probleem op te los.
Fredericks het ook gevra dat Sassa alle dissiplinêre optrede teen werknemers in verband met die SOCPEN-stelsel moet staak, aangesien die probleem heel moontlik by die stelsel lê. "Dié werknemers kan die slagoffers van een of ander vorm van sindikaat wees," het hy gesê.
Paseka Letsatsi, woordvoerder van Sassa, het gesê die video word ondersoek.
Packham hou voet by stuk oor onskuld
Foto's: 'n Nuwe brug binne 20 uur
Die enigste foutiewe stelselin ons land is die BEE stelsel. Alles stort in duie sodra hierdie stelsel geimplimenteer word…
Ek het hierdie Video gesien wat ek ook aangestuur het na ons President se kantore ! Wat so kommerwekkend is, is dat hierdie pakke Sassa kaarte wat die bedrieers het, die NUWE POSKANTOOR GOUE KAARTE IS, dan lag hulle wanneer hul die geld onder mekaar deel !!!!
Verskonings, verskonings, mense bedryf stelsels, hulle kan nie hulself programmeer nie.
Dit is n baie swak verskoning . Stelsels word deur mense hanteer en foutiewelik gebruik .
Geen stelsel kan vanself fouteer nie . Volgende verskoning ? "Inside Info" dit is die fout . Ek stem ook saam met Hanna hierbo , BEE is n ressep vir enige stelsel fout .
JA DIS DAAI STELSEL MET DIE TAAI HANDJIES. Jacob het ook gese hy het niks gevat nie en EFF se ook hulle het nie die VBS bank beroof nie.